cyanic-selkie/wikianc huggingface dataset:
Θηλή
Η θηλή (ή ρώγα στην καθομιλουμένη) είναι η προεκβολή στην επιφάνεια κάθε μαστού. Στα θηλυκά, το γάλα ρέει από τους λοβούς του μαστικού αδένα μέσω των γαλακτοφόρων πόρων και καταλήγει στη θηλή, ώστε να τροφοδοτηθεί το βρέφος. Το ερέθισμα των θηλών όσο στους άντρες τόσο και στις γυναίκες, είναι ικανό να προκαλέσει σεξουαλική διέγερση, δεδομένου ότι οι θηλές συμπεριλαμβάνονται στις ερωτογενείς ζώνες του σώματος. Σε διάφορες κουλτούρες, οι γυναικείες θηλές σεξουαλικοποιούνται με αποτέλεσμα να αντιμετωπίζονται ως σεξουαλικά αντικείμενα και να αξιολογούνται από τα φυσικά χαρακτηριστικά και τη σεξουαλικότητα τους.
Δομή
Κατά μέσο όρο, η γυναικεία θηλή έχει 1 εκ. διάμετρο. Περιλαμβάνει τα στόμια των αγωγών γάλακτος και την θηλαία άλω που αποτελείται από διαμήκεις ίνες και κυκλικές ίνες, λειτουργώντας ως σφιγκτήρας για να επιτευχθεί η στύση του μαστού.
Διόγκωση
Υπό την επίδραση του κρύου ή της σεξουαλικής διέγερσης, οι θηλές διογκώνονται από την ωκυτοκίνη. .
Ευαισθησία
Τα γενεαλογικά είναι περισσότερο ή λιγότερο ευαίσθητα σε διαφορετικούς ανθρώπους, και μπορεί να είναι πολύ επίπονης συστολής.
Εξωτερικοί σύνδεσμοι
Κατηγορία:Ανθρώπινη ανατομία Κατηγορία:Ανατομία των θηλαστικών Κατηγορία:Σωματικά υγρά Κατηγορία:Ανθρώπινη σεξουαλικότητα Κατηγορία:Σεξουαλική έλξη Κατηγορία:Μαστός Κατηγορία:Δευτερεύοντα σεξουαλικά χαρακτηριστικά
Αχούρια Μαλουνίου Θεσπρωτίας
Τα Αχούρια Μαλουνίου είναι ορεινό χωριό της περιφερειακής ενότητας Θεσπρωτίας σε υψόμετρο 400 μέτρα, το οποίο βρίσκεται στις δυτικές πλαγιές του όρους Μαλούνι στα όρια του νομού με το νομό Ιωαννίνων. Απέχει 25 χλμ. Β.-ΒΑ. από τους Φιλιάτες και 32,5 χλμ. ΒΑ. από την Ηγουμενίτσα. Αναφέρεται επίσημα ως οικισμός το 1940 να προσαρτάται στην τότε κοινότητα Μαλουνίου. Σύμφωνα με το Πρόγραμμα «Καλλικράτης», μαζί με το Μαλούνι και τα Βελεντζινά Μαλουνίου αποτελούν την τοπική κοινότητα Μαλουνίου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 18 κατοίκους.
Πηγές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Φαέθουσα
Στην ελληνική μυθολογία με το όνομα Φαέθουσα, που σημαίνει «φεγγοβόλα», είναι γνωστά τα παρακάτω δύο διαφορετικά πρόσωπα:
1839 Ραγκάτσα
Η Ραγκάτσα (Ragazza) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1971 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την ιταλική λέξη για το παλικάρι.
Φυσικά χαρακτηριστικά
Ο φασματικός τύπος της Ραγκάτσα είναι S (λιθώδης).
Εξωτερικοί σύνδεσμοι
Ραγκατσα
Της αγάπης μαχαιριά
Της αγάπης μαχαιριά ήταν ο τίτλος μιας δραματικής τηλεοπτικής σειράς του Στράτου Μαρκίδη, σε σενάριο της Υβόννης Μεταξάκη, η οποία προβάλλονταν στον ΑΝΤ1. Η σειρά άρχισε να προβάλλεται στις 16 Ιανουαρίου 2006 και ολοκληρώθηκε στις 27 Ιουνίου 2007. Η σειρά διαδραματίζεται στην Κρήτη και εξιστορεί τη βεντέτα ανάμεσα σε δύο οικογένειες, τους Σταματάκηδες και τους Λεβεντογιάννηδες. Έκανε μεγάλη επιτυχία στην ελληνική τηλεόραση και αργότερα και στο εξωτερικό και συγκεκριμένα στη Σερβία.
Πλοκή
Λεβεντογιάννηδες και Σταματάκηδες, δύο οικογένειες που τις χωρίζει βαθύ μίσος... Μια βεντέτα που κρατάει έναν αιώνα... Τώρα επιστρέφει η κόρη εκείνου που 20 χρόνια πριν, αναζωπύρωσε με έναν παράνομο έρωτα τη μεγάλη αυτή βεντέτα, σκοτώνοντας τον μεγάλο γιο του Σταματάκη, με αποτέλεσμα να χυθεί πολύ αίμα και από τις δύο οικογένειες. Η επιστροφή της, πέφτει σαν βόμβα στα θεμέλια του χωριού και ένας απαγορευμένος έρωτας γεννιέται ανάμεσα στη Μαρία, τη κόρη του Γιάννη «του Φονιά» και τον Σήφη, τον μικρότερο γιο της οικογένεια Σταματάκη.
Πρωταγωνιστούν
Συμμετέχουν
Οικογένεια Λεβεντογιάννη
Οικογένεια Σταματάκη
Ιπποκλής (στρατηγός)
Ο Ιπποκλής ήταν αρχαίος στρατηγός της Αθήνας  στη περίοδο του Πελοποννησιακού πολέμου.
Όπως εξιστορεί ο Θουκυδίδης όταν ο Ιπποκλής εκλέχθηκε στρατηγός – ναύαρχος το 414 π.Χ. προσπάθησε καλυπτόμενος με τον αθηναϊκό στόλο του σε όρμο να στήσει ενέδρα σε 16 πλοία των Πελοποννησίων που επέστρεφαν από τη Σικελία. Από τη συμπλοκή που ακολούθησε κατάφερε τελικά να συλλάβει μόνο ένα αντίπαλο πλοίο.
Κατηγορία:Αρχαίοι Έλληνες στρατηγοί Κατηγορία:Πρωταγωνιστές του Πελοποννησιακού Πολέμου Κατηγορία:Αρχαίοι Αθηναίοι
Ευρωπαϊκός Οργανισμός για την Ασφάλεια και την Υγεία στην Εργασία
Ο Ευρωπαϊκός Οργανισμός για την Ασφάλεια και την Υγεία στην Εργασία (σύντμηση: EU-OSHA) είναι αποκεντρωμένος οργανισμός της Ευρωπαϊκής Ένωσης με καθήκον του τη συλλογή, την ανάλυση και την παροχή των σχετικών πληροφοριών ώστε να εξυπηρετούνται οι ανάγκες των ενδιαφερόμενων για θέματα ασφάλειας και υγείας στην εργασία. Συστάθηκε το 1994 με τον Κανονισμό (ΕΚ) αριθ. 2062/94 του Συμβουλίου της 18ης Ιουλίου 1994, και έχει την έδρα του στο Μπιλμπάο Ισπανίας, όπου στελεχώνεται από προσωπικό καταρτισμένο στην επαγγελματική ασφάλεια και υγεία, και ειδικούς στις επικοινωνίες και την διοίκηση. Επί του παρόντος Διευθύντρια του οργανισμού είναι η Δρ Κρίστα Σεντλάτσεκ η οποία διαδέχθηκε τον Δρ Τζούκα Τακάλα τον Σεπτέμβριο του 2011.
Ο EU-OSHA συλλέγει, αναλύει και παρέχει πληροφορίες σχετικές με την επαγγελματική ασφάλεια και υγεία σε όλη την ΕΕ και συμβάλλει στην ανάπτυξη μιας βάσης τεκμηρίων, την οποία μπορούν να χρησιμοποιήσουν οι υπεύθυνοι της χάραξης πολιτικής για τη θέσπιση των μελλοντικών πολιτικών για την επαγγελματική ασφάλεια και υγεία. Ο Οργανισμός δημοσιεύει ένα μηνιαίο ενημερωτικό δελτίο, το OSHmail, που παρουσιάζει τις εμπεριστατωμένες μελέτες και λεπτομερείς εκθέσεις ενδιαφέροντος.
Ο EU-OSHA λειτουργεί μέσω των διαφορετικών δικτύων που καλύπτουν την ΕΕ, με τις κύριες δραστηριότητές του να διακρίνονται σε τρεις τομείς: ανάλυση και έρευνα, πρόληψη, και εκστρατείες και ευαισθητοποίηση του κοινού. Ο Οργανισμός κατέχει έναν σημαντικό ρόλο στην Ευρωπαϊκή στρατηγική για την Υγεία και την Ασφάλεια στην Εργασία (2007-12) όπως αποτυπώνεται στην Στρατηγική και το Ετήσιο Σχέδιο Διαχείρισής του.
Δίκτυα
Ο EU-OSHA τονίζει τη σημασία της τριμερούς προσέγγισης, δια της οποίας λειτουργεί σε συνεργασία με τις κυβερνήσεις, τους εργοδότες και τους εκπρόσωπους των εργαζομένων. Αυτή η τριμερής δομή (Διοικητικό Συμβούλιο ) είναι το κλειδί για τον τρόπο που ο Οργανισμός διεξάγει τις εκστρατείες. Μέσα από τις εκστρατείες του, ο EU-OSHA, συνεργάζεται επίσης με εταιρείες και συλλόγους του δημόσιου και ιδιωτικού τομέα, και με το Ευρωπαϊκό Δίκτυο Επιχειρήσεων (EEN), που έχει ως στόχο να βοηθήσει τις μικρές επιχειρήσεις στην Ευρωπαϊκή αγορά.
Ανάλυση και έρευνα
Ο EU-OSHA είναι υπεύθυνος για τη συμβολή του στη βάση τεκμηρίων μέσω της ανάθεσης, της συλλογής και της δημοσίευσης μελετών για την επαγγελματική ασφάλεια και υγεία, καθώς και την παρακολούθηση, τη σύγκριση και την ανάλυση στατιστικών πληροφοριών για τους κινδύνους της επαγγελματικής ασφάλειας και υγείας στους χώρους εργασίας σε ολόκληρη την ΕΕ.
Το 2005 ο EU-OSHA ίδρυσε το Ευρωπαϊκό Παρατηρητήριο των Κινδύνων (ERO) σε μια προσπάθεια να εντοπίσει και να προβλέψει τέτοιους κινδύνους. Προς επίτευξη αυτού του σκοπού, ο ERO «παρέχει μια επισκόπηση για την επαγγελματική ασφάλεια και υγεία στην Ευρώπη, περιγράφει τις τάσεις και τους υποκείμενους παράγοντες, και προβλέπει αλλαγές στην εργασία και τις πιθανές επιπτώσεις τους». Το ERO εντοπίζει ερευνητικούς τομείς για την ιεράρχηση προτεραιοτήτων και υποδεικνύει την κατάλληλη δράση που πρέπει να αναλάβουν οι πολιτικοί και οι υπεύθυνοι της λήψης αποφάσεων.
Το 2009 ο EU-OSHA διενήργησε έρευνα σε επίπεδο ΕΕ, την Ευρωπαϊκή έρευνα επιχειρήσεων για τους νέους και αναδυόμενους κινδύνους (ESENER). Η έρευνα περιλάμβανε περίπου 36.000 συνεντεύξεις με τους διευθυντές και τους εκπροσώπους για την υγεία και την ασφάλεια και αποσκοπούσε στην απόκτηση μιας εικόνας για το πώς οι Ευρωπαϊκές εταιρείες διαχειρίζονταν θέματα υγείας και ασφάλειας. Η έρευνα αφορούσε ιδιαίτερα τους «νέους» ψυχοκοινωνικούς κινδύνους, «όπως το εργασιακό άγχος, τη βία και τον εκφοβισμό», και τόνιζε ότι οι κίνδυνοι αυτοί είναι μια αυξανόμενη ανησυχία. Το ESENER έχει παράσχει στους φορείς της χάραξης πολιτικής πληροφορίες σχετικές με τη θέσπιση των μελλοντικών πολιτικών στον τομέα της υγείας και της ασφάλειας και έχει αποκαλύψει θέματα ιδιαίτερου ενδιαφέροντος που πρέπει να ληφθούν υπόψη κατά την ιεράρχηση των προτεραιοτήτων. Ο EU-OSHA έχει εκπονήσει μια σειρά μελετών παρακολούθησης που αναλύουν τα αποτελέσματα του ESENER και σχεδιάζει να πραγματοποιήσει περαιτέρω παρόμοιες έρευνες.
Ο EU-OSHA διεξάγει επίσης ένα καινοτόμο έργο γνωστό ως Προνοητικότητα (Foresight), το οποίο στοχεύει στο να δει πέρα από τους τρέχοντες κινδύνους για την ασφάλεια και την υγεία ώστε να προβλέψει τους μετέπειτα πιθανούς τομείς ανησυχίας. Η Προνοητικότητα περιλαμβάνει την εξέταση των πιθανών σεναρίων που ενδέχεται να προκύψουν με την τεχνολογική ή την ευρύτερη κοινωνική αλλαγή, και την επίδραση που ενδέχεται να έχουν αυτές οι αλλαγές στην επαγγελματική ασφάλεια και υγεία. Το έργο έχει ως στόχο να προάγει τη συζήτηση και να περιγράψει με σαφήνεια στους υπεύθυνους χάραξης πολιτικής και λήψης αποφάσεων τις επιπτώσεις συγκεκριμένων τρόπων δράσης. Το πρόγραμμα υποδεικνύει επίσης τρόπους να αποφευχθούν μελλοντικοί κίνδυνοι. Το πρώτο πρόγραμμα Προνοητικότητας αφορούσε την εκπόνηση «ομάδων σεναρίων για το 2020, που να καλύπτουν όλο το εύρος των νέων τεχνολογιών στις πράσινες θέσεις εργασίας και τις επιπτώσεις που ενδέχεται να έχουν στην ασφάλεια και την υγεία των εργαζομένων».
Πρόληψη
Ο EU-OSHA στοχεύει στη δημιουργία μιας νοοτροπίας πρόληψης των κινδύνων και συμμετέχει στο σχεδιασμό πρακτικών εργαλείων που μπορούν να χρησιμοποιηθούν από επιχειρήσεις πολύ μικρού, μικρού και μεσαίου μεγέθους για να αξιολογήσουν τους κινδύνους στο χώρο εργασίας και να συμμεριστούν τις γνώσεις και καλές πρακτικές για την ασφάλεια και την υγεία. Ως μέρος αυτού του σχεδίου, ο EU-OSHA έχει δημιουργήσει ένα διαδικτυακό διαδραστικό πρόγραμμα αξιολόγησης κινδύνων (OiRA), που ξεκίνησε το Σεπτέμβριο του 2011. Το OiRA παρέχει «μια εύχρηστη και δωρεάν διαδικτυακή εφαρμογή» που επιτρέπει στους χρήστες να δημιουργήσουν διαδικτυακά εργαλεία αξιολόγησης κινδύνου.
Εκστρατείες και ευαισθητοποίηση του κοινού
Ο EU-OSHA δραστηριοποιείται στην ευαισθητοποίηση του κοινού σχετικά με την επαγγελματική ασφάλεια και υγεία και τα θέματα αυτά προωθούνται κυρίως μέσω των Εκστρατειών για Υγιείς Χώρους Εργασίας, που διεξάγονται με εταίρους στα Κράτη Μέλη της ΕΕ από το 2000. Κάθε εκστρατεία διαρκεί δύο χρόνια και έχει διαφορετική εστίαση. Η τρέχουσα εκστρατεία, με τίτλο Συνεργασία για την πρόληψη των κινδύνων, ενθαρρύνει τους «διευθυντές, τους εργαζόμενους και τα ενδιαφερόμενα μέρη να ενώσουν τις δυνάμεις τους προς βελτίωση της ασφάλειας και της υγείας». Στο πλαίσιο έκαστης εκστρατείας ο EU-OSHA παρέχει «πληροφορίες, πρακτικούς οδηγούς και μέσα, καθώς και ενημερωτικό υλικό που διατίθεται ελεύθερα, μεταφρασμένα σε περισσότερες από 20 Ευρωπαϊκές γλώσσες». Οι εκστρατείες διεξάγονται από τον EU-OSHA σε συνεργασία με περισσότερους από 80 συνεργάτες, και μέσω του δικτύου κομβικών σημείων του Ευρωπαϊκού Δικτύου Επιχειρήσεων.
Ο EU-OSHA συμμετέχει στη διοργάνωση της Ευρωπαϊκής Εβδομάδας για την Ασφάλεια και την Υγεία στην Εργασία, που πραγματοποιείται ετήσια τον Οκτώβριο, και περιλαμβάνει εκπαιδευτικά σεμινάρια, συνέδρια και εργαστήρια. Παρόμοιες εκδηλώσεις πραγματοποιούνται σε όλη την Ευρώπη από τα κομβικά σημεία στα Κράτη Μέλη.
Ο EU-OSHA, μαζί με έξι εθνικούς οργανισμούς ασφάλειας και υγείας, συμμετέχει σε μια κοινοπραξία που έχει παράγει μια σειρά από ταινίες κινουμένων σχεδίων που στοχεύουν να μεταδώσουν τη σημασία της υγείας και της ασφάλειας στο χώρο εργασίας. Ο κύριος χαρακτήρας των ταινιών – γνωστός ως Νάπο – πρόκειται ουσιαστικά για έναν τυπικό υπάλληλο που ενδέχεται να είναι το θύμα περιστάσεων επί των οποίων δεν έχει κανέναν έλεγχο αλλά μπορεί παράλληλα να αναγνωρίζει τους κινδύνους και τις επικινδυνότητες, και να παρουσιάζει καλές προτάσεις για τη βελτίωση της επαγγελματικής ασφάλειας και οργάνωσης. Οι ταινίες είναι όλες ελεύθερες γλώσσας και συνεπώς ευρέως προσιτές, και έχουν κερδίσει αρκετά βραβεία. Ο Νάπο είναι μάλλον σαν μασκότ για τις εκστρατείες του EU-OSHA, και τώρα χρησιμοποιείται για να παρουσιάσει τα θέματα υγείας και ασφάλειας στα παιδιά των δημοτικών σχολείων (Νάπο για τους εκπαιδευτικούς ).
Εξωτερικοί σύνδεσμοι
Κατηγορία:Υγεία στην Ευρωπαϊκή Ένωση
Ορεινή ποδηλασία
Η ορεινή ποδηλασία είναι το άθλημα στο οποίο ο αθλητής - αναβάτης οδηγεί ένα ποδήλατο σε εκτός δρόμου διαδρομές, συχνά πάνω σε ανώμαλο έδαφος, χρησιμοποιώντας ειδικά σχεδιασμένα ποδήλατα βουνού (Mountain Bike). Τα ποδήλατα βουνού έχουν αρκετές ομοιότητες με άλλα ποδήλατα αλλά ενσωματώνουν χαρακτηριστικά που προορίζονται για να ενισχύσουν την ανθεκτικότητα και την απόδοση του σε ανώμαλο έδαφος.
Η ορεινή ποδηλασία μπορεί γενικά να χωριστεί σε πολλαπλές κατηγορίες με κυριότερες τις Διαδρομές αντοχής (Cross country), Κατάβαση (Downhill), Μαραθώνιο και Τετραπλό 4Χ.
Αυτό το ατομικό άθλημα απαιτεί αντοχή, σωματική δύναμη και ισορροπία, δεξιότητες χειρισμού του ποδηλάτου και ικανότητα του αναβάτη να είναι αυτοδύναμος.
Η ορεινή ποδηλασία μπορεί να πραγματοποιηθεί σχεδόν οπουδήποτε, από μια πίσω αυλή σε ένα χωματόδρομο, αλλά η πλειοψηφία των ποδηλατών βουνού επιλέγουν εκτός δρόμου διαδρομές, επαρχιακούς δρόμους, ή στενά μονοπάτια που περνάν μέσα από δάση, βουνά, ερήμους ή χωράφια. Υπάρχουν πτυχές της ορεινής ποδηλασίας που είναι πιο παρόμοιες με αυτές του ορεινού τρεξίματος παρά με την κοινή ποδηλασία. Επειδή οι αναβάτες απομακρύνονται συχνά από τον πολιτισμό, κυριαρχεί μια ισχυρή ηθική αυτοδυναμίας στο άθλημα. Οι αναβάτες μαθαίνουν να επισκευάζουν μόνοι τους τα ποδήλατα σε περίπτωση βλάβης καθώς βρίσκονται σε μεγάλες αποστάσεις από βοήθεια. Πολλοί αναβάτες φέρουν σακίδια πλάτης, τα οποία περιλαμβάνουν μπουκάλια με νερό, και όλα τα απαραίτητα εργαλεία και εξοπλισμό για τις επισκευές στα προβλήματα που μπορεί να προκύψουν κατά την διάρκεια της ανάβασης. Πολλοί αναβάτες φέρουν, επίσης, προμήθειες έκτακτης ανάγκης σε περίπτωση τραυματισμού μακριά από οποιαδήποτε βοήθεια. Βόλτες σε ομάδες και άλλες μορφές ομαδικών αναβάσεων είναι κοινές, ειδικά σε μεγαλύτερες διαδρομές.
1800
Ένα από τα πρώτα δείγματα ποδηλάτου βουνού, τροποποιημένο ειδικά για διαδρομές εκτός δρόμου, χρησιμοποιήθηκε σε αποστολή των Buffalo Soldier (μέλη του 10ου Συντάγματος Ιππικού του Στρατού των Ηνωμένων Πολιτειών) από την Μιζούλα προς το Εθνικό Πάρκο Γιέλοουστοουν και πίσω, κατά τον Αύγουστο του 1896.
1900–1960
Άλλο ένα πρώιμο παράδειγμα χρήσης ποδηλάτων εκτός δρόμου είναι όταν ποδηλάτες αγώνων δρόμου χρησιμοποίησαν το Cyclo-cross (ποδηλατικοί αγώνες στο χώμα) ως μέσο διατήρησης της φόρμας κατά τις θερινές περιόδους. Το Cyclo-cross σταδιακά διαχωρίστηκε από την αγωνιστική ποδηλασία και θεωρήθηκε ξεχωριστό αγώνισμα κατά το 1940, με το πρώτο παγκόσμιο πρωτάθλημα Cyclo-cross να πραγματοποιείται το 1950. Επίσης, η γαλλική ποδηλατική ομάδα Velo Cross Club Parisien (VCCP) περιελάμβανε 21 νεαρούς ποδηλάτες από τα περίχωρα του Παρισιού, οι οποίοι, μεταξύ του 1951 και 1956, ανέπτυξαν ένα άθλημα που ήταν αξιοσημείωτα παρόμοιο με τη σημερινή ορεινή ποδηλασία.
Στην Αγγλία, το 1968, ο Γκέοφ Απς, ένας αναβάτης μοτοσικλέτας, άρχισε να πειραματίζεται με τον σχεδιασμό ποδηλάτων εκτός διαδρομής. Κατά το 1979, κατόπιν παραγγελίας, κατάφερε να αναπτύξει ένα ποδήλατο ελαφρού βάρους το οποίο ήταν κατάλληλο για τις υγρές και λασπώδεις εκτός δρόμου διαδρομές της νοτιοανατολικής Αγγλίας.
1970–1980
Υπήρξαν αρκετές ομάδες από ποδηλάτες σε διάφορες περιοχές των Η.Π.Α. που κάνουν έγκυρους τους ισχυρισμούς ότι έπαιξαν σημαντικό ρόλο στην γέννηση του αθλήματος. Ποδηλάτες από το Κολοράντο και την Καλιφόρνια επιδιόρθωναν τα ποδήλατα τους και τα προσάρμοζαν στις σκληρές συνθήκες των εκτός δρόμων διαδρομών.
Τροποποιημένα ποδήλατα τύπου Cruiser (παλιά ποδήλατα δρόμου που χρονολογούνται γύρω στο 1930-1940) εφοδιασμένα με καλύτερα φρένα και χοντρότερα λάστιχα, γνωστά και ως ποδήλατα Schwinn, χρησιμοποιήθηκαν για καταβάσεις βουνοπλαγιών στην Καλιφόρνια, στα μέσα του 1970. Εκείνη την εποχή, δεν υπήρχαν ποδήλατα βουνού. Οι πιο πρώιμοι πρόγονοι των μοντέρνων ποδηλάτων βουνού βασίστηκαν στα ποδήλατα τύπου Cruiser, όπως αυτά που κατασκευάστηκαν από την Scwinn. Το μοντέλο Schwinn Excelsior ήταν το καλύτερο της κατηγορίας του λόγω της γεωμετρίας του.
Ο Τομ Ρίτσεϊ κατασκεύασε το πρώτο τακτικά διαθέσιμο ποδήλατο βουνού, το οποίο εξοπλίστηκε αργότερα από τους Γκάρι Φίσερ και Τσάρλι Κέλι και πουλήθηκε από την εταιρία τους, ονομαζόμενη MountainBikes (αργότερα επονομάστηκε σε Fisher Mountain Bikes). Τα δύο πρώτα ποδήλατα βουνού τα οποία είχαν μαζική παραγωγή πουλήθηκαν στις αρχές του 1980· το Specialized STumpjumper και το Univega Alpina Pro. Το 2007 δημοσιεύθηκε το ντοκιμαντέρ “Klunkerz: A Film About Mountain Bikes”, μέσα στο οποίο περιγράφεται το θέμα της ιστορίας της ορεινής ποδηλασίας κατά τη διάρκεια αυτής της καθοριστικής περιόδου στη Βόρεια Καλιφόρνια.
Εκείνη την εποχή, η βιομηχανία ποδηλάτων δεν είχε ενθουσιαστεί με την ιδέα των ποδηλάτων βουνού, τα οποία πολλοί θεωρούσαν ως μια βραχυπρόθεσμη μόδα. Συγκεκριμένα, μεγάλοι κατασκευαστές όπως η Schwinn και η Fuji απέτυχαν να δουν την σημασία ενός ποδηλάτου ικανού να χρησιμοποιείται σε όλων των ειδών τις διαδρομές και την επερχόμενη έκρηξη στα “σπορ περιπέτειας”. Αντίθετα, η πρώτη μαζική παραγωγή ποδηλάτων βουνού ήταν πρωτοπορία νέων εταιριών όπως οι MountainBikes (έπειτα, Fisher Mountain Bikes), Ritchey, και Specialized.
1990–2000
Κατά το 1990 και την πρώτη δεκαετία του εικοστού πρώτου αιώνα, η ορεινή ποδηλασία αναπτύχθηκε από ένα ελάχιστα γνωστό άθλημα σε μία κύρια δραστηριότητα. Ποδήλατα βουνού και ο εξοπλισμός αυτών, τα οποία ήταν κάποτε διαθέσιμα μόνο σε εξειδικευμένα καταστήματα ή κατόπιν ταχυδρομικής παραγγελίας έγιναν διαθέσιμα σε απλά ποδηλατικά καταστήματα. Κατά τα μέσα της πρώτης δεκαετίας του εικοστού πρώτου αιώνα, ακόμα και πολυκαταστήματα όπως το Wal-Mart άρχισαν να πουλούν φτηνά ποδήλατα βουνού με ολοκληρωμένη ανάρτηση και δισκόφρενα. Κατά την πρώτη δεκαετία του 2000, η μόδα στα ποδήλατα βουνού περιλαμβάνει το "all mountain bike", το 29άρι και το Singlespeed.
Ορεινή ποδηλασία στην Ελλάδα
Η Ελλάδα προσφέρεται για ορεινή ποδηλασία(εμφανίστηκε στις αρχές του 1990,ενώ το 1996 εντάχθηκε επίσημα στο πρόγραμμα της ΕΟΠ), σχεδόν σε όλες τις εποχές του χρόνου και ειδικότερα άνοιξη - καλοκαίρι - φθινόπωρο. Το ανάγλυφό της, προσφέρει μια πλειάδα μονοπατιών και δασικών δρόμων, στους οποίους μπορεί ν' απολαύσει κανείς ορεινή ποδηλασία, σε όλες τις κλίσεις και σε όλα τα εδάφη. Σε όλη την Ελλάδα μπορεί κανείς να βρει ειδικά μονοπάτια (trails) και να χαρεί την ποδηλασία στη φύση. Τέτοιες διαδρομές στην περιοχή της πρωτεύουσας υπάρχουν στην Πάρνηθα, στη Βαρυμπόμπη, στην Πεντέλη, και στο Διόνυσο. Τέλος, είναι γνωστό ότι για πρώτη φορά στην ιστορία των Ολυμπιακών αγώνων,  το αγώνισμα της ορεινής ποδηλασίας διεξήχθη σε βουνό, στην Πάρνηθα.
Προστασία
Ο τρόπος και το επίπεδο προστασίας ποικίλλει σημαντικά σε κάθε ποδηλάτη και επηρεάζεται από πολλούς παράγοντες, συμπεριλαμβανομένων το έδαφος, το περιβάλλον, τον καιρό, πιθανά εμπόδια στην διαδρομή, εμπειρία, τεχνικές επιδεξιότητες, φυσική κατάσταση, αντιλαμβανόμενο ρίσκο, επιθυμητό στυλ και άλλους πολλούς. Ένα ειδικό κράνος για ορεινή ποδηλασία και απλά γάντια που καλύπτουν όλο το χέρι είναι ένα καλός ελάχιστος εξοπλισμός για την πλειοψηφία των ποδηλατών.
Η προστασία των πλευρών είναι πολύ σημαντική όταν η ταχύτητα αυξάνεται, οι επιφάνειες γίνονται πιο χαλαρές και ατελής, το έδαφος είναι τεχνητό και οι συντριβές γίνονται πιο συχνές και πιο επώδυνες. Κράνη που καλύπτουν ολόκληρο το κεφάλι και θωρακισμένες στολές ή μπουφάν χρειάζονται περισσότερο σε κλάδους που σχετίζονται με την βαρύτητα και τον αέρα και που χρησιμοποιούν άλματα και πτώσεις, όπου ο επιπλέον όγκος και το βάρος αντισταθμίζεται από τις μεγαλύτερες και πιο συχνές συγκρούσεις με χειρότερες συνέπειες.
Τα γάντια μπορούν να προσφέρουν άνεση κατά την διάρκεια της ποδηλασίας, αμβλύνοντας την συμπίεση, την τριβή, και την προστασία σε περίπτωση κτυπήματος στο πίσω μέρος του χεριού ή την παλάμη. Τα γάντια προστατεύουν επίσης τα χέρια, τα δάκτυλα, και τις αρθρώσεις από την τριβή σε τραχιές επιφάνειες, όπως το σκυρόδεμα. Υπάρχουν πολλά διαφορετικά στυλ γαντιών τα οποία κατηγοριοποιούνται με κριτήριο το μέγεθος της παλάμης, το μήκος των δακτύλων, και την θωράκιση των χεριών.
Ορεινή ποδηλασία στους Ολυμπιακούς Αγώνες
Ο Γάλλος Ζουλιέν Αμπσαλόν (Julien Absalon) και η Ιταλίδα Πάολα Πέτσο (Paola Pezzo) έχουν ήδη κατακτήσει δυο συνεχόμενα χρυσά ολυμπιακά μετάλλια στην καριέρα τους και είναι δύο από τα πιο αναγνωρίσιμα ονόματα στο χώρο της ορεινής ποδηλασίας ενώ ο μοναδικός Έλληνας συμμετέχον μέχρι τώρα στους Ολυμπιακούς Αγώνες είναι ο Περικλής Ηλίας.
Εξωτερικοί σύνδεσμοι
Κατηγορία:Ποδηλασία Κατηγορία:Αθλήματα
Νήσος Μπαχρέιν
Η Νήσος Μπαχρέιν (جزيرة البحرين, Jazīrah al-Baḥrayn), επίσης γνωστή ως Νήσος αλ Αουάλ και παλαιότερα ως Μπαχρέιν, είναι το μεγαλύτερο νησί στο αρχιπέλαγος του Μπαχρέιν, το οποίο αποτελεί τον κύριο όγκο της γης της χώρας, ενώ φιλοξενεί την πλειοψηφία του πληθυσμού της.
Γεωγραφία
Το μεγαλύτερο μέρος της νήσου Μπαχρέιν βρίσκεται σε μια σχετικά ρηχή είσοδο του Περσικού Κόλπου, γνωστή ως Κόλπος του Μπαχρέιν. Ο βυθός δίπλα στο Μπαχρέιν είναι βραχώδης και, κυρίως από το βόρειο τμήμα του νησιού, καλύπτεται από εκτεταμένους κοραλλιογενείς υφάλους. Το μεγαλύτερο μέρος του νησιού είναι χαμηλή και άγονη έρημος. Οι προεξοχές από ασβεστόλιθο σχηματίζουν χαμηλούς λόφους, απόκρημνους βράχους και ρηχά φαράγγια. Ο ασβεστόλιθος καλύπτεται από διάφορες πυκνότητες αλατούχας άμμου, ικανής να υποστηρίξει μόνο την πιο σκληρή βλάστηση της ερήμου, όπως κυρίως αγκαθόδεντρα και θάμνους. Υπάρχει μία μεγάλη γόνιμη λωρίδα γης 5 χιλιομέτρων κατά μήκος της βόρειας ακτής, όπου φυτρώνουν χουρμαδιές, αμυγδαλιές, συκιές και ροδιές. Η ενδοχώρα του νησιού περιέχει έναν κρημνό που ανέρχεται στα 134 μέτρα, το υψηλότερο σημείο του νησιού, για να σχηματίσει το Βουνό της Αχλής, που ονομάζεται έτσι λόγω των ομίχλης που συχνά περιβάλλει την κορυφή του. Οι περισσότερες από τις πετρελαιοπηγές της χώρας βρίσκονται κοντά στο βουνό.
Κλίμα
Οι κλιματολογικές συνθήκες της περιοχής είναι ξηρές. Η μέση ετήσια θερμοκρασία στην περιοχή είναι 28 °C. Ο θερμότερος μήνας είναι ο Αύγουστος, όταν η μέση θερμοκρασία είναι 38 °C και ο πιο κρύος είναι ο Ιανουάριος, με 18 °C. Η μέση ετήσια βροχόπτωση είναι 144 χιλιοστά. Ο βροχερότερος μήνας είναι ο Νοέμβριος, με μέσο όρο 38 mm υετού και ο πιο ξηρός είναι ο Οκτώβριος, με 1 mm υετού.
Δημογραφία
Η Μανάμα, η πρωτεύουσα του Βασιλείου του Μπαχρέιν, βρίσκεται στο βορειοανατολικό άκρο της νήσου Μπαχρέιν. Το κύριο λιμάνι, το Μινά Σαλμάν, βρίσκεται επίσης στο νησί, όπως και οι μεγάλες εγκαταστάσεις διυλιστηρίων πετρελαίου και εμπορικά κέντρα.
Διοίκηση
Το νησί μοιράζεται σε 3 από τα Κυβερνεία του Μπαχρέιν.
Μεταφορά
Ανυψωμένοι δρόμοι και οι γέφυρες συνδέουν το Μπαχρέιν με γειτονικά νησιά και την ηπειρωτική Σαουδική Αραβία. Ο παλαιότερος ανυψωμένος δρόμος, που κατασκευάστηκε αρχικά το 1929, συνδέει το Μπαχρέιν με το νησί Μουχάρακ, το τρίτο μεγαλύτερο νησί της χώρας. Υπάρχουν τρεις ανυψωμένοι δρόμο που συνδέουν το νησί Μουχάρακ με τη Μανάμα στη νήσο Μπαχρέιν:
Στην ανατολική ακτή του βρίσκεται η Σίτρα, τοποθεσία του τερματικού σταθμού εξαγωγής πετρελαίου, που συνδέεται με το Μπαχρέιν από μια γέφυρα που εκτείνεται στο στενό κανάλι που χωρίζει τα δύο νησιά. Στη δυτική ακτή του, ένας ανυψωμένος δρόμος προς το νησί Ουμ αν Νάσαν, συνεχίζει προς την ηπειρωτική πόλη Χούμπαρ της Σαουδικής Αραβίας μέσω του Ανυψωμένου δρόμου Βασιλιά Φαχντ. Το Ουμ αν Νάσαν είναι ιδιοκτησία του βασιλιά και η τοποθεσία του προσωπικού του καταφυγίου.
Πηγές
Κατηγορία:Νησιά του Μπαχρέιν Κατηγορία:Λήμματα που περιέχουν κείμενο στα αραβικά
Ρόμπερτ Τσάρτοφ
Ο Ρόμπερτ Τσάρτοφ (Robert Chartoff, 26 Αυγούστου 1933 - 10 Ιουνίου 2015) ήταν Αμερικανός παραγωγός ταινιών.
Γενήθηκε στη Νέα Υόρκη. Στις σημαντικότερες του παραγωγές ανήκουν η ταινία The Right Stuff - Οι κατάλληλοι Άνθρωποι όπως και (σε μακροχρόνια συνεργασία με τον Ίρβιν Γουίνκλερ) όλες οι ταινίες της σειράς Ρόκυ.
Εξωτερικοί σύνδεσμοι
Κατηγορία:Αμερικανοί παραγωγοί ταινιών
CAM4
Περιεχόμενο
Το CAM4 χρησιμοποιείται κυρίως από ερασιτέχνες, που τους αρέσει να εκπέμπουν μόνο για διασκέδαση ή για να κερδίζουν χρήματα μέσω των ζωντανών ροών τους στον ιστότοπο. Οι πελάτες του ιστότοπου μπορούν να αγοράσουν εικονικά νομίσματα, τα οποία μπορούν να χρησιμοποιηθούν για να δώσουν φιλοδώρημα στους καλλιτέχνες ή για να παρακολουθήσουν ιδιωτικές μεταδόσεις. Οι πελάτες μπορούν να χρησιμοποιούν ζωντανή συνομιλία κειμένου για να μιλήσουν μεταξύ τους ή σε κάθε δωμάτιο καλλιτέχνη. Οι καλλιτέχνες χρησιμοποιούν μία web camera και ένα μικρόφωνο για να μεταδίδουν ζωντανά βίντεο και ήχο στο δωμάτιο τους.
Οι καλλιτέχνες του CAM4 μπορούν να διδαχθούν από τη Νίκκι Νάιτ, ένα πρώην webcam μοντέλο και την «κορυφαία εκπαιδεύτρια γυναικών webcam καλλιτεχνών της βιομηχανίας πορνό».
Το Μάιο του 2016, το CAM4 συνεργάστηκε με το VRtube.xxx για να προωθήσουν το CAM4VR, μία live cam εμπειρία 360° 3D εικονικής πραγματικότητας, διαθέσιμη στην πλατφόρμα CAM4. Η συνιδρύτρια του VRTube.xxx Έλα Ντάρλινγκ ηγήθηκε της πρωτοβουλίας. Ο ιστότοπος λειτουργεί με την Έλα Ντάρλινγκ να διανέμει κάμερες εικονικής πραγματικότητας στα μοντέλα.
Βιομηχανική αναγνώριση
Το βραβείο XBIZ για το Live Cam Site της χρονιάς απονεμήθηκε στο CAM4 το 2015. Το 2016, το CAM4.com κέρδισε ένα βραβείο Webcam για την Καλύτερη Webcam Ευρωπαϊκή Ιστοσελίδα Ενηλίκων. Επιπλέον, ένας συν-ιδρυτής του CAM4 εισήχθη στο Adult Webcam Awards Hall of Fame.
Εξωτερικοί σύνδεσμοι
Κατηγορία:Αμερικανικοί ερωτικοί και πορνογραφικοί ιστότοποι Κατηγορία:Ιστότοποι μετάδοσης βίντεο ενηλίκων
Θεοτόκος Εύβοιας
Η Θεοτόκος είναι μικρός παραθαλάσσιος οικισμός του Δήμου Διρφύων - Μεσσαπίων στην κεντρική Εύβοια και την Περιφερειακή Ενότητα Εύβοιας. Βρίσκεται στα νότια παράλια του Βόρειου Ευβοϊκού κόλπου σε απόσταση περίπου 14 χλμ. δυτικά από τα Ψαχνά (έδρα δήμου), 26 βορειοδυτικά από την Χαλκίδα και έχει υψόμετρο 5 μέτρα. Κατοικείται το καλοκαίρι κυρίως από παραθεριστές από την Αθήνα και τους Έλληνες του εξωτερικού. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Νεροτριβιάς. Σύμφωνα με το σχέδιο Καλλικράτης μαζί με την Δάφνη, τον Θηλυκόντα, το Κακοπέρατο και την Νεροτριβιά αποτελούν την τοπική κοινότητα Νεροτριβιάς που υπάγεται στη δημοτική ενότητα Μεσσαπίων του Δήμου Διρφύων - Μεσσαπίων και σύμφωνα με την απογραφή 2011 απογράφονται 7 κάτοικοι.
4 Νοεμβρίου
Η 4η Νοεμβρίου είναι η 308η ημέρα του έτους κατά το Γρηγοριανό ημερολόγιο (309η σε δίσεκτα έτη). Υπολείπονται 57 ημέρες.
Θεοτόκος Εύβοιας
Παραπομπές
Κατηγορία:Δήμος Διρφύων - Μεσσαπίων Κατηγορία:Χωριά του νομού Εύβοιας
Psychedelic Trance
Η Psychedelic trance ή Psytrance μουσική ή Psy (ελλ. ψυχεδελική τρανς) είναι είδος ηλεκτρονικής μουσικής που χαρακτηρίζεται από διαρκή ρυθμό και μελωδίες που δημιουργούνται από γρήγορες επαναλαμβανόμενες μουσικές φράσεις (riffs).
Η Psychedelic trance διακρίνεται από τα άλλα υποείδη, λόγω του μοναδικού της ήχου που διαθέτει και του γρήγορου ρυθμού (η ακολουθία του beat είναι μεταξύ 138 και 152 bpm [παλμοί ανά λεπτό]) ο οποίος τείνει να είναι πιο γρήγορος από ό, τι σε άλλες μορφές της trance ή techno μουσικής.
Καλλιτέχνες
Γνωστοί καλλιτέχνες της Ψυχεδελικής trance είναι οι:
Παραπομπές
Κατηγορία:Μουσικά είδη
Καάθ
Πρόσωπο που αναφέρεται στη Παλαιά Διαθήκη.
Ο Καάθ φέρεται ως γιος του Λευί (ενός από του 12 γιους του Ιακώβ) και αρχηγός των Κααθιτών μιας εκ των τριών Λευιτικών οικογενειών, πρόγονος του Μωυσή.
Παραπομπές
Κατηγορία:Πρόσωπα της Παλαιάς Διαθήκης
Τόμας Έντουαρντ Λόρενς
thumb|right|Τόμας Έντουαρντ Λώρενς. Ο Τόμας Έντουαρντ Λώρενς (Thomas Edward Lawrence, 16 Αυγούστου 1888 – 19 Μαΐου 1935) ήταν Άγγλος αρχαιολόγος, στρατιωτικός και συγγραφέας, που έμεινε γνωστός ως ο Λώρενς της Αραβίας. Γεννήθηκε στο Τρέμαντοκ της Ουαλίας το 1888 και πέθανε στην Κομητεία Ντόρσετ της Αγγλίας το 1935.
Προπολεμικές δραστηριότητες
Ο Τόμας Έντουαρντ Λώρενς, αν και ήταν ένα πολυσύνθετο ταλέντο (ικανότατος αρχαιολόγος, διπλωμάτης, ιστοριοδίφης και συγγραφέας), έμεινε τελικά γνωστός για τα κατορθώματα του στα πεδία των μαχών της Μέσης Ανατολής. Ήταν άνθρωπος μάλλον κοντός και αδύνατος, με καθαρή φωνή και κινήσεις νευρώδεις. Διακρινόταν για την ευγένεια, την ευθύτητα και την αντιπάθειά του για την επίδειξη.
Σπούδασε στην Οξφόρδη. Η μεσαιωνική στρατιωτική αρχιτεκτονική αποτέλεσε το πρώτο θέμα του ενδιαφέροντος του. Υπέβαλε διατριβή με τον τίτλο Φρούρια Σταυροφόρων (Crusader Castles) και το θέμα αυτό του εξασφάλισε πτυχίο ιστορίας με βαθμό άριστα, το 1910.
Ως προστατευόμενος του αρχαιολόγου του Πανεπιστημίου της Οξφόρδης Ντ. Τζ. Χόγκαρθ, πήρε μέρος σε ανασκαφές που έγιναν στον Ευφράτη, τη Συρία, την Παλαιστίνη και την Αραβία. Εργάστηκε εκεί από το 1911 μέχρι το 1914, πρώτα υπό τον Χόγκαρθ και στη συνέχεια υπό τον Σερ Λέοναρντ Γούλυ. Στο διάστημα αυτό προσπάθησε να γνωρίσει τους λαούς της περιοχής και έμαθε όλες τις αραβικές διαλέκτους.
Στις αρχές τού 1914, ο Γούλυ, ο Λώρενς και ο λοχαγός Σ.Φ. Νιούκομπ, εξερεύνησαν το βόρειο μέρος της χερσονήσου του Σινά. Φαινομενικά αποτελούσαν επιστημονική αποστολή, αλλά στην πραγματικότητα ενεργούσαν αναγνώριση με σκοπό τη χαρτογράφηση της περιοχής από τη Γάζα μέχρι την Άκαμπα, που προοριζόταν να έχει μεγάλη στρατηγική αξία.
Ως ηγέτης των Αράβων ανταρτών
Με την έναρξη του Α' Παγκοσμίου Πολέμου, ο Λώρενς προσελήφθη ως πολιτικός υπάλληλος στο Τμήμα Χαρτογράφησης του υπουργείου Στρατιωτικών στο Λονδίνο και ανέλαβε να συντάξει στρατιωτικό χάρτη του Σινά. Κατόρθωσε να καταταγεί στον στρατό και να σταλεί από τον Λόρδο Κίτσενερ, το 1916, στις μυστικές στρατιωτικές υπηρεσίες του Καΐρου με το βαθμό του αξιωματικού. Από εκεί ζήτησε και τον έστειλαν στην Αραβία, όπου έπαιρνε μεγάλες διαστάσεις η επανάσταση εναντίον των Οθωμανών. Εκεί, εισήλθε στην υπηρεσία της ανώτατης αγγλικής διοίκησης στη Μέση Ανατολή και πολέμησε εναντίον των Οθωμανών, επικεφαλής ομάδων άτακτων Αράβων.
Στην άγονη Αραβία, ο Λώρενς κατάφερε να αντέξει σε κακουχίες δυσανάλογες προς το ασθενικό παρουσιαστικό του και διέσχισε πεζός ή με άλογο περισσότερα από 1.700 χιλιόμετρα. Ως υπερασπιστής της αραβικής ανεξαρτησίας, ο Λώρενς συνέβαλε αποφασιστικά στη νίκη εναντίον των Οθωμανών.
Υπερασπίστηκε τη χώρα των συμπολεμιστών του Αράβων σαν δεύτερη πατρίδα του και δίπλα στον Πρίγκιπα Φαϋζάλ διηύθυνε ουσιαστικά τις επιχειρήσεις των επαναστατών εναντίον των Οθωμανών. Έπεισε τους νομάδες τυφεκιοφόρους να κατευθυνθούν με θάρρος προς τον Βορρά και να αποκόψουν τις συγκοινωνιακές αρτηρίες προς τη Μεδίνα. Ήταν μόνο είκοσι επτά ετών τότε, αλλά η δραστηριότητα του ήταν εξαιρετική. Οργάνωνε και εκτελούσε τις επιθέσεις κατά των σιδηροδρομικών συρμών και διηύθυνε τη μάχη του Ουάλτ, όπου οι Οθωμανοί έπαθαν τη μεγαλύτερη καταστροφή τους σε ανοικτό πεδίο.
Επικηρύχθηκε από τους Οθωμανούς, οι οποίοι πάση θυσία ήθελαν να εξοντώσουν τον "Ελ Λώρενς" όπως τον ονόμαζαν, για το ποσό των 100.000 λιρών. Το Νοέμβριο του 1917 ο Λώρενς συνελήφθη από τους Οθωμανούς καθώς ενεργούσε αναγνώριση της περιοχής με αραβική ενδυμασία. Τον αναγνώρισαν όμως αφού ήταν Καυκάσιος, τον συνέλαβαν και κατά τον ίδιο τον βίασαν, κατόρθωσε όμως τελικά να δραπετεύσει.
Παρ' όλα αυτά, ο Λώρενς συνέχισε τις επιτυχείς πολεμικές επιχειρήσεις, κατά τις οποίες οι Άραβες κέρδισαν βαθμιαία εδάφη προς Βορράν. Ο Λώρενς προήχθη μέχρι τον βαθμό τού αντισυνταγματάρχη και τιμήθηκε με το Παράσημο των Διακεκριμένων Υπηρεσιών.
Όταν ο αραβικός στρατός έφθασε στη Δαμασκό, πριν κι από τους Άγγλους, τον Οκτώβριο του 1918, ο Λώρενς ήταν καταπονημένος σε μεγάλο βαθμό.
Μεταπολεμικές δραστηριότητες
Διάσημος πια, αναχώρησε για την Αγγλία αμέσως πριν από την ανακωχή του Μούδρου στις 30 Οκτωβρίου 1918, αρνούμενος ευγενικά να δεχθεί παράσημα από τον Γεώργιο Ε΄ και αποστρατεύθηκε με τον βαθμό του αντισυνταγματάρχη στις 31 Ιουλίου 1919.
Δυσαρεστήθηκε έντονα όταν συνειδητοποίησε, στα πλαίσια της συνδιάσκεψης των Βερσαλλιών (στην οποία μετείχε ως σύμβουλος του Εμίρη Χουσεΐν), ότι οι συμμαχικές δυνάμεις αθετούσαν τις υποσχέσεις τους προς τον αραβικό λαό. Σε ένδειξη διαμαρτυρίας εξαφανίζεται εγκαταλείποντας την ανώτερη θέση που του είχαν δώσει, και την περίοδο αυτή ξεκινά τη συγγραφή του κυριότερου έργου του με τίτλο Οι επτά στύλοι της σοφίας (1926), που αποτελεί την επική αφήγηση της εκστρατείας στην Αραβία. Μολονότι το αρχικό χειρόγραφο χάθηκε, ο Λόρενς ξανάγραψε το έργο και πραγματοποίησε μία πρώτη έκδοση, την οποία ακολούθησε η περιληπτική έκδοση Επανάσταση στην έρημο το 1927. Παρά το γεγονός ότι αυτή η δεύτερη έκδοση συνετέλεσε στην εξάπλωση της φήμης του, εκείνος, τη στιγμή που κυκλοφορούσαν σε εκατομμύρια αντίτυπα έξι διαφορετικά βιβλία αξιόλογων συγγραφέων με τα κατορθώματα του, επέμενε να ζει στην αφάνεια.
Το 1921 κατατάχθηκε ως απλός σμηνίτης στην αεροπορία, αφού δεν δέχθηκε να καταταγεί ως αξιωματικός. Απολύθηκε από τη Βρετανική Αεροπορία στις 26 Φεβρουαρίου 1935 και αναζήτησε άλλη στρατιωτική υπηρεσία με τη μεσολάβηση ενός φίλου του στο υπουργείο Στρατιωτικών. Κατόρθωσε να καταταγεί στις 12 Μαρτίου 1923 ως οπλίτης στο Βασιλικό Σώμα Τεθωρακισμένων με το όνομα Τόμας Έντουαρντ Σω, ίσως λόγω της φιλίας του με τον Τζορτζ Μπέρναρντ Σω.
Ο θάνατός του
thumb|right|Ο Λώρενς, που υπήρξε φανατικός φίλος της μοτοσικλέτας, εδώ με μια Brough Superior. Σε ηλικία μόλις 46 ετών, ο Λώρενς αντιμετωπίζει ζωή συνταξιούχου σε μια αγροικία, το Κλάουντς Χιλ στο Ντόρσετ, που σήμερα λειτουργεί ως μουσείο, μελετώντας ανατολικές γλώσσες και μεταφράζοντας Όμηρο. Ο Λόρενς υπήρξε ένας από τους λάτρεις του ελληνικού πνεύματος και όταν έμενε στην Αίγυπτο, τον συνέδεε στενή φιλία με τον Έλληνα ποιητή Καβάφη.
Έπεσε θύμα δυστυχήματος, όταν η μοτοσικλέτα του συγκρούστηκε με αυτοκίνητο, που το οδηγούσε ένας αξιωματικός του βρετανικού ναυτικού. Ο Λώρενς, θανάσιμα τραυματισμένος, μεταφέρθηκε σε νοσοκομείο όπου και ξεψύχησε.
Κινηματογραφική ταινία
Σχετικά με τη ζωή του γυρίστηκε η επική κινηματογραφική βιογραφική ταινία με τίτλο Λώρενς της Αραβίας, αμερικανικής παραγωγής του 1962, σε σκηνοθεσία Ντέηβιντ Λην, σενάριο Ρόμπερτ Μπολτ και Μάικλ Γουίλσον, παραγωγή Σαμ Σπίγκελ και πρωταγωνιστές τους Πήτερ Ο' Τουλ, Ομάρ Σαρίφ, Άλεκ Γκίννες, Άντονυ Κουίν, Τζακ Χώκινς, Χοσέ Φερρέρ, Κλωντ Ρέινς και Άντονυ Κουέιλ. Η ταινία προβλήθηκε αρχικά το 1962 και απέσπασε διθυραμβικές κριτικές, ενώ βραβεύτηκε με επτά Όσκαρ μεταξύ των οποίων καλύτερης ταινίας και σκηνοθεσίας (Ντέηβιντ Λην). Εκπληκτικές είναι οι ερμηνείες του πρωτοεμφανιζόμενου Πήτερ Ο' Τουλ, αλλά και των αστέρων της εποχής Άλεκ Γκίννες, Άντονυ Κουίν, Ομάρ Σαρίφ και Χοσέ Φερρέρ.
Εξωτερικοί σύνδεσμοι
Κατηγορία:Βρετανοί στρατιωτικοί Κατηγορία:Βρετανοί αρχαιολόγοι Κατηγορία:Βρετανοί συγγραφείς Κατηγορία:Ουαλοί Κατηγορία:Απόφοιτοι του Πανεπιστημίου της Οξφόρδης Κατηγορία:Ιππότες της Λεγεώνας της Τιμής
Χάν'νο
Το Χάν'νο (飯 能 市 Hannō-shi) είναι πόλη που βρίσκεται στην περιφέρεια Σαϊτάμα της Ιαπωνίας. Ιδρύθηκε την 1η Ιανουαρίου του 1954. Το Δεκέμβριο του 2013 είχε κατ' εκτίμηση πληθυσμό 81.830 κατοίκων και πυκνότητα πληθυσμού 424 ανθρώπων ανά χλ². Η συνολική έκταση της πόλης είναι 134,60 χλ². Το Χάν'νο αποτελείται κυρίως από αστικές και ημιαστικές περιοχές, οι οποίες περιβάλλονται από βουνά και ποτάμια.
1840 Χους
Αξιοσημείωτη είναι η πολύ μικρή εκκεντρότητα της τροχιάς του Χους, δηλαδή η τροχιά του είναι σχεδόν κυκλική.
Χάν'νο
Εξωτερικοί σύνδεσμοι
Κατηγορία:Πόλεις της Ιαπωνίας
1840 Χους
Εξωτερικοί σύνδεσμοι
Χους
Κλεισούρα (Βυζάντιο)
Στην Βυζαντινή αυτοκρατορία, η κλεισούρα ή κλεισαρχία αποτελούσε ένα όρο που περιέγραφε ένα οχυρωμένο ορεινό πέρασμα και την στρατιωτική διοικητική περιφέρεια που το προστάτευε.
Στα τέλη του 7ου αιώνα, ήρθε να εφαρμοστεί σε πιο εκτεταμένη χρήση στις παραμεθόριες επαρχίες της αυτοκρατορίας, οι οποίες διακρίνονται από τα μεγαλύτερα σε έκταση θέματα, κυρίως κατά μήκος των ανατολικών συνόρων της αυτοκρατορίας με τα αραβικά χαλιφάτα και κατά μήκος της γραμμής των ορεινών συμπλεγμάτων της οροσειράς του Ταύρου και του Αντίταυρου. Στα δυτικά της αυτοκρατορίας, υπήρχε μόνο στο θέμα του Στρυμόνα. Επίσης στη Μικρά Ασία, υπήρχε το θέμα του Χαρσιανού που αναβαθμίστηκε στις αρχές του 9ου αιώνα σε κλεισούρα και προστάτευε το πέρασμα της Μελιτηνής. Ακόμα υπήρχε το θέμα της Καππαδοκίας, που αρχικά αποτελούσε κλεισούρα και επέβλεπε τις πόλεις Άδανα και Άδατα, ενώ υπήρχε το θέμα της Σελευκείας, που έλεγχε την κοιλάδα του ποταμού Λάμου και την Ταρσό. Μπορούμε επίσης να προσθέσουμε την κλεισούρα της Κολωνείας που προστάτευε την Χαλδία και την άνω κοιλάδα του Ευφράτη.
Η κλεισούρα διοικούνταν στρατιωτικά από τον Κλεισουράρχη. Οι περισσότερες κλεισούρες μετατρέπονται αργότερα σε θέματα και αργότερα ο όρος πέφτει σε αχρηστία μετά τον 10ο αιώνα. Στα τελευταία χρόνια της Βυζαντινής αυτοκρατορίας, εμφανίζεται ο όρος δρούγγος, που περιέγραφε μία παρόμοια στρατιωτική περιφέρεια με την κλεισούρα. Ο αντίστοιχος όρος, για τις αραβικές περιοχές που γειτόνευαν με τις βυζαντινές κλεισούρες και τα παραμεθόρια θέματα κοντά στην Κιλικία και στη Μεσοποταμία, ήταν το σουγκούρ.
Χάρης Τσιρκινίδης
Ο Χάρης Τσιρκινίδης είναι Έλληνας συγγραφέας. Ένα από τα πιο διάσημα έργα του, το Κόκκινο Ποτάμι, έγινε σειρά στην ελληνική τηλεόραση για την περίοδο 2019-2020 και συνεχίζεται το 2022.
Βιογραφικό
Γεννήθηκε το 1938 στη Λεκάνη Καβάλας από γονείς πρόσφυγες του Πόντου. Στις παιδικές του αναμνήσεις κυριαρχούν οι ανεξίτηλες εικόνες, από την γερμανοϊταλοβουλγαρική κατοχή, από τους αδελφοκτόνους εμφύλιους πολέμους του 1944 και του 1946-49. Οι τραγικές διηγήσεις των προσφύγων γονιών του για το ολοκαύτωμα του Πόντου και τη Μικρασιατική Καταστροφή, οι διωγμοί των Ελλήνων της Κωνσταντινούπολης και η Τουρκική εισβολή στην Κύπρο, εδραιώνουν την πικρή του πεποίθηση για την τραγική μοίρα της πατρίδας μας και το απάνθρωπο πρόσωπο του κόσμου. Το 1961 αποφοίτησε από τη Σχολή Ευελπίδων σαν ανθυπολοχαγός πυροβολικού. Υπηρέτησε σε μονάδες και επιτελεία στην Ελλάδα και την Κύπρο ενώ είναι απόφοιτος της Σχολής Ευελπίδων και Πτυχιούχος Νομικής. Μιας και μιλάει αγγλικά και γαλλικά, φοίτησε στις Σχολές Πολέμου Γαλλίας και Ελλάδας και υπήρξε Καθηγητής Σχολής Πολέμου. Υπηρέτησε επί τριετία τις ελληνικές πρεσβείες Παρισίων, Βρυξελλών και Μαδρίτης ως Ακόλουθος Άμυνας. Αποστρατεύτηκε ενώ υπηρετούσε σαν στρατιωτικός ακόλουθος στην ελληνική πρεσβεία στο Παρίσι. Είναι επίσης ιστορικός ερευνητής και έχει γράψει ιστορικά βιβλία και ιστορικά μυθιστορήματα.
Βιβλία
Κατηγορία:Έλληνες συγγραφείς
Χρυσάνθιο Αχαΐας
Το Χρυσάνθιο είναι ορεινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.
Διοικητική εξέλιξη
Το Χρυσάνθιο, που έφερε παλιότερα την ονομασία Βερσοβά, αναγνωρίστηκε ως οικισμός την 20/04/1835, όταν και υπήχθη στον τότε Δήμο Αιγείρας. Τη χρονική περίοδο μεταξύ 08/12/1845-04/05/1873 αποτέλεσε την έδρα του Δήμου Αιγείρας. Με το ΦΕΚ 256Α της 28/08/1912, και τη σύσταση των Κοινοτήτων, υπήχθη στην τότε Κοινότητα Βερσοβάς αποτελώντας παράλληλα έδρα της. Με το ΦΕΚ 11Α της 24/01/1957 μετονομάστηκε από Βερσοβά σε Χρυσάνθιο, ομοίως και η Κοινότητα. Με το ΦΕΚ 123Α της 19/08/1986 αποσπάστηκε από την τότε Κοινότητα Χρυσανθίου και υπήχθη στην τότε Κοινότητα Χρυσαμπέλων. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγείρας ως έδρα του ομώνυμου πρώην Δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Αιγείρας Κατηγορία:Δήμος Αιγιαλείας
Άλατρο Λευκάδας
Το Άλατρο είναι χωριό του νομού Λευκάδας. Βρίσκεται σε υψόμετρο 530 μέτρων δυτικά της κοινότητας Χαραδιάτικα, στην οποία ανήκε διοικητικά, και δυτικά του κόλπου Βλυχού.
Γραπτή μαρτυρία για το χωριό χρονολογείται από το 1626: στη διαθήκη του ιερομόναχου Συμεών μνημονεύονται "τα χωριά Εγκλουβή (Εκλουβή), Άλετρο, Αλέξανδρος". Κατά την ακμή του στο πρώτο μισό του 20ού αιώνα, είχε πληθυσμό 280 κατοίκους. Μετά όμως τη δεκαετία του 1950 έμειναν στο χωριό ελάχιστοι κάτοικοι, 13 κατά την απογραφή του 2001. Το χωριό είχε τουλάχιστον δώδεκα εκκλησίες. Οι εκκλησίες είταν οι εξής:Ανάληψη,Άγιος Νικόλαος,Άγία Μαρίνα,Άγιος Κωνσταντίνος,Υπαπαντή,Άγιος Ιωάννης (Πρόδρομος),Άγιος Δημήτριος,Άγιοι Απόστολοι,Παναγία Θεοτόκου,και άλλες. Επίσης ειρηνοδικείο και δημοτικό σχολείο, το οποίο σώζεται έως σήμερα στην πλατεία και έχει παραχωρηθεί στον Σύλλογο του «Αγίου Δημητρίου» Χαραδιάτiκων, με σκοπό να μετατραπεί μελλοντικά σε λαογραφικό μουσείο.
Το χωριό γιορτάζει την ημέρα της Ανάληψης του Ιησού Χριστού, Δεσποτική εορτή, που αναφέρεται στην ανάβαση του Χριστού στους ουρανούς και θεωρείται στην εκκλησιαστική παράδοση ως η ολοκλήρωση της αποστολής του Χριστού επί της Γης. Εορτάζεται από την Εκκλησία την 40η ημέρα από την Ανάσταση του Κυρίου. Την ημέρα αυτή γιορτάζουν όσες φέρουν το όνομα Ανάληψη. Η γιορτή αυτή είναι κινητή, Το γλέντι στο χωριό γίνεται στην πλατεία δίπλα στον ιστορικό πλάτανο και τη βρύση του χωριού,
Επίσης, το Άλατρο είναι γνωστό για την "Τρύπα", που αποτέλεσε χώρο στον οποίο εκτελεστήκαν αντάρτες του ΕΑΜ-ΕΛΑΣ, οι οποίοι και κατέληξαν στον πυθμένα βάθους κατά πολλούς 16-20 μέτρων. Τραυματίες κατάφερε να ανασύρει ο Βασίλειος Γρ. Κατωπόδης [Μέρμυγκας] μαζί με την κόρη του, Σταμάτα. Λίγο έξω από το χωριό, βρίσκεται το εκκλησάκι του Αγίου Ιωάννη του Προδρόμου, μονόχωρος ναός με ξύλινη στέγη. Περιλαμβάνει τοιχογραφίες υστεροβυζαντινής περιόδου, που χρονολογούνται από το 17ο αιώνα.
Οι κάτοικοι ασχολούνταν με την κτηνοτροφία και με την καλλιέργεια του οροπεδίου πάνω από το χωριό (σιτηρά, αμπέλια, κηπευτικά).
Ιστορικά κατά τον Εμφύλιο 1946-1949, άλλαξε στρατόπεδο πολλές φορές, αφού υπήρξε στόχος και των δυο παρατάξεων κυρίως λόγω της θέσης του, αλλά και της αυτάρκειας σε τροφή.Επίσης γνωστό είναι και για την περίφημη μάχη στο Λαϊνάκι.Περιοχή που βρίσκεται στο οροπέδιο πάνω απο το χωριό.
Συχνά οικογενειακά επίθετα στο χωριό είναι τα: Κατωπόδης, Κονιδάρης,Μαυροκέφαλος, Καββαδίας,Βρεττός και Σολδάτος.
Πηγές
Κατηγορία:Χωριά της Λευκάδας
Φαίστος
Στην ελληνική μυθολογία με το όνομα Φαίστος (από το επίθετο φαιστός που σημαίνει «φωτεινός») είναι γνωστά τα παρακάτω δύο διαφορετικά πρόσωπα:
Πηγές
Φαιστος Φαιστος Κατηγορία:Ηρακλείδες
Škoda Octavia (1959)
Το κλασικό Škoda Octavia ήταν μικρομεσαίο αυτοκίνητο που κατασκευάστηκε και διατέθηκε στην αγορά από την τότε τσεχοσλοβακική και σήμερα τσεχική εταιρεία Škoda Auto, μεταξύ του 1959 και του 1971. Το Octavia αντικατέστησε ταυτόχρονα τα μοντέλα 440 και 445. Τον τίτλο Octavia, που σημαίνει «όγδοη», τον πήρε επειδή επρόκειτο για το όγδοο μοντέλο αυτοκινήτου που κατασκεύασε η τότε υπό κρατικό πλέον έλεγχο Škoda Auto. Σε όλες τις εκδόσεις του, παρήχθη σε συνολικά 365.379 αντίτυπα. Ειδικότερα το 2-πορτο σεντάν εισήχθη τον Ιανουάριο του 1959 και διατηρήθηκε στην παραγωγή έως το 1964, ενώ το ίδιο έτος το Octavia αντικαταστάθηκε από το Škoda 1000 MB. Αντιθέτως, η εκδοχή Octavia station wagon εισήχθη το 1961 και διατηρήθηκε στην παραγωγή έως το 1971.
Κινητήρες και επιδόσεις
thumb|left|Το ταμπλό ενός Škoda Octavia του 1960.
Το μοντέλο κυκλοφόρησε σε πέντε εκδόσεις, Octavia, Octavia Super, Octavia TS, Octavia TS 1200 και Octavia Combi (station wagon), οι οποίες είχαν τους παρακάτω κινητήρες, τεχνικά χαρακτηριστικά και επιδόσεις:
Εξωτερικοί σύνδεσμοι
Octavia 1959 Κατηγορία:Μικρομεσαία αυτοκίνητα Κατηγορία:Τσεχικά αυτοκίνητα Κατηγορία:Αυτοκίνητα ράλλυ
ΕΡΤ Τρίπολης
Η ΕΡΤ Τρίπολης βρίσκεται στην συμβολή των οδών Ναυπλίου και Αλεξάνδρου Σούτσου.
Ιστορία
Ιδρύθηκε στις 10 Ιουλίου 1949 και η εμβέλειά του καλύπτει το μεγαλύτερο μέρος της περιφέρειας Πελοποννήσου.
Ύστερα μετονομάστηκε σε «Ραδιόφωνο της ΕΡΤ2» και μετέπειτα «ΕΡΑ 4». Ύστερα μέχρι το 2013, ο σταθμός λειτουργούσε ως «Ελληνική Ραδιοφωνία Τρίπολης» ή «ΕΡΑ Τρίπολης» και αποτελεί μια σχετικά αυτονομημένη μονάδα της ΕΡΤ. Όσον αφορά στο πρόγραμμα που είναι τοπικό και πολυσυλλεκτικό, αυτό καθορίζεται από τον διευθυντή και τα στελέχη του σταθμού, έτσι ώστε να ανταποκρίνεται στις ανάγκες του κοινού.
Από τον Οκτώβριο του 1991 μέχρι το Νοέμβριο του 2011 εξέπεμπε στους 95.3 MHz από όπου εκπέμπει σήμερα η ΕΡΑ Σπορ και από τότε εκπέμπει στους 101.5 MHz. Στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ η οποία έγινε στις 11 Ιουνίου 2015, δύο χρόνια μετά το μαύρο στην ΕΡΤ. Έτσι, από την ημέρα που ξεκίνησε η επανέναρξή της, ο σταθμός εκπέμπει ξανά από την Γενική Διεύθυνση Ραδιοφωνίας της ΕΡΤ αλλάζοντας το όνομά του σε ΕΡΤ Τρίπολης.
Εξωτερικοί σύνδεσμοι
Κατηγορία:Ελληνική Ραδιοφωνία
Φαίακες
Οι Φαίακες διακρίνονταν για τη φιλοξενία τους, όπως την περιγράφει ο Όμηρος μετά τη διάσωση του Οδυσσέα από τη Ναυσικά στη «Νήσο των Φαιάκων». Ο βασιλιάς τους εμφανίζεται να κυβερνά ως πρόεδρος ενός συμβουλίου αποτελούμενου από 12 άλλους άρχοντες, ως ίσος προς εκείνους και όχι ως μέλος μιας ανώτερης τάξεως. Οι Φαίακες ήταν ειρηνικός λαός που αποστρεφόταν τον πόλεμο, εργατικοί και εύθυμοι, αγαπούσαν το καλό φαγητό, τα λουτρά, τον έρωτα, τα τραγούδια και τον χορό. «Η εντολή αυτών είναι να παραπέμπωσιν ακινδύνως εις την πατρίδα των πάντας τους προς αυτούς πλέοντας», πράγμα το οποίο κατόρθωναν με τα θαυμαστά πλοία τους. Τα πλοία αυτά δεν είχαν κουπιά, ούτε πηδάλιο και διέτρεχαν τη θάλασσα σαν να ήταν φτερωτά, προικισμένα με αυτό το χαρακτηριστικό από τον θεό Ποσειδώνα, ενώ είχαν νου και μυαλό ανθρώπινο: ''«Γιατί δεν έχουν τα γοργά καράβια των Φαιάκων / σαν τ' άλλα τα πλεούμενα τιμόνια ή κυβερνήτες, / μον' βρίσκουν έτσι μόνα τους τη σκέψη των ανθρώπων / και ξέρουν όλων τα χωριά, τα καρπερά χωράφια, / και γοργοτάξιδα περνούν της θάλασσας τα πλάτια, / κρυμμένα μες στην καταχνιά και στην πυκνή θολούρα / κι ούτε φοβούνται να χαθούν, μήτε κακό να πάθουν.». ''
Πηγές
Φαιακες Φαιακες Φαιακες
1841 Μάζαρυκ
Φυσικά χαρακτηριστικά
Η μέση διάμετρος του Μάζαρυκ εκτιμάται σε 46,07 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0398. Ο Μάζαρυκ περιστρέφεται γύρω από τον εαυτό του μία φορά κάθε 5,5 ως 9,5 ώρες περίπου.
Εξωτερικοί σύνδεσμοι
Μαζαρυκ